**IZSOLES NOTEIKUMI**

Mazzalves pagasts, Aizkraukles novadā

APSTIPRINĀTI

ar VSAC “Latgale”

 2022.gada 24.augusta direktora rīkojumu Nr.1.1-11/147

**DZĪVĀS KUSTAMĀS MANTAS**

**rakstiskas izsoles noteikumi**

**I. Vispārīgie noteikumi**

1. Noteikumi nosaka kārtību, kādā organizējama Valsts sociālās aprūpes centra “Latgale” (turpmāk – VSAC “Latgale”) dzīvās kustamās mantas (turpmāk – kustamā manta) atsavināšana, tos pārdodot rakstiskā izsolē.
2. **Izsoles rīkotājs –** Valsts sociālās aprūpes centrs “Latgale”, reģistrācijas Nr.90000043329, juridiskā adrese: Lielmēmele 1, Mazzalves pagasts, Aizkraukles novads, LV – 5133.
3. **Izsoles veids –** pārdošana rakstiskā izsolē ar augšupejošu soli, maksāšanas līdzeklis ir euro (100% apmērā).
4. **Izsoli organizē** **komisija,** kas izveidota ar VSAC “Latgale” 2022.gada 24.augusta rīkojumu Nr.1.1-11/148 “Par izsoles komisijas izveidošanu”.
5. **Izsoles objektu apskates vieta un laiks:** Pretendenti izsoles objektu var apskatīt darba dienās no plkst 9.00 līdz plkst 15.00 (pārtraukums no 12.00 līdz 12.30) klātienē, VSAC “Latgale” filiāle „Litene”, Litenes pagasts, Gulbenes novads, LV-4405, iepriekš saskaņojot laiku ar filiāles “Litene” vadītāju Jāni Kļaviņu, e-pasts: litene@vsaclatgale.gov.lv, tālrunis 26596828.
6. **Izsoles noteikumu apskates vieta un laiks:** Pretendenti izsoles noteikumus var apskatīt darba dienās no plkst 9.00 līdz plkst 15.00 (pārtraukums no 12.00 līdz 12.30) klātienē, VSAC “Latgale” filiāle „Litene”, Litenes pagasts, Gulbenes novads, LV-4405, iepriekš saskaņojot laiku ar filiāles “Litene” vadītāju Jāni Kļaviņu, e-pasts: litene@vsaclatgale.gov.lv, tālrunis 26596828 vai VSAC “Latgale” mājas lapā [www.vsaclatgale.gov.lv](http://www.vsaclatgale.gov.lv)., vai VSAC “Latgale” juriskonsulti Gitu Vegneri, e-pasts: gita.vegnere@vsaclatgale.gov.lv, tālrunis 22007424, vai VSAC “Latgale” tīmekļvietnē www.vsaclatgale.gov.lv.
7. Izsole tiek organizēta atbilstoši “Publisko personas finanšu līdzekļu un mantas izšķērdēšanas novēršanas likumam” un “Publiskas personas mantas atsavināšanas likumam” ar mērķi atsavināt kustamo mantu, kas nav nepieciešams VSAC “Latgale” funkciju pildīšanai, par iespējamu augstāku cenu atbilstoši tirgus apstākļiem, vienlaikus nodrošinot pircēju godīgu konkurenci.
8. Izdevumus, kas saistīti ar izsoles objektu apskati un dalību izsolē sedz pircējs.
9. Publiskojamo informāciju par VSAC “Latgale” kustamo mantu izsoli komisija publicē 14 dienas pirms izsoles VSAC “Latgale” tīmekļvietnē [www.vsaclatgale.gov.lv](http://www.vsaclatgale.gov.lv).

**II.** **Izsoles objekti un nosacītā cena**

1. Izsoles objekts - divi sieviešu dzimtas poniji, kuri ir maza auguma zirgi ar specifiskām rakstura īpašībām (pielikums Nr.1).
2. Izsoles objekta nosacītā cena noteikta atbilstoši atsavināmās mantas vērtībai:

|  |  |  |  |  |
| --- | --- | --- | --- | --- |
| **Nr.p.k.** | **Objekta nosaukums** | **Vecums gados** | **Dzīvnieka reģistrācijas Nr.** | **Izsoles nosacītā cena (EUR bez PVN)** |
|  | Ponijs - Madara | 9 | LV001900001637 | 780,00 |
|  | Ponijs - Pepija | 10 | LV001900001636 | 780,00 |

1. Izsoles objekti tiek izsolīti katrs atsevišķi, un tiks pārdoti Izsoles dalībniekam, kas piedāvās visaugstāko cenu.
2. Solīšana sākas no nosacītās cenas. Izsoles solis – EUR 10,00.
3. Nosacītajā cenā nav iekļauts pievienotās vērtības nodoklis, taču darījumu rezultātā tiks piemērots Latvijas Republikā spēkā esošā PVN likme.

**III. Nodrošinājuma apmērs un iemaksas kārtība**

1. Izsoles nodrošinājums - **EUR 78,00** (10 % apmērā no izsolāmā Objekta sākuma cenas - nosacītās cenas), no izsoles sākuma 14 (četrpadsmit) dienu laikā izsoles dalībniekam jāpārskaita VSAC “Latgale”, reģistrācijas Nr.90000043329, Valsts kase, kods: TRELLV22, konta Nr. LV20TREL2180430003000, ar atzīmi “Dzīvās kustamās mantas izsoles nodrošinājums”.
2. Izsoles uzvarētājam nodrošinājumu ieskaita pirkuma cenā. Pārējiem izsoles dalībniekiem nodrošinājuma naudu atmaksā 2 (divu) nedēļu laikā pēc izsoles rezultātu apstiprināšanas dienas.

**IV. Prasības pretendentiem un dalībnieku reģistrācijas kārtība**

1. Par izsoles dalībnieku var kļūt jebkuras fiziskas vai juridiskas personas, kuras saskaņā ar Latvijas Republikā spēkā esošiem normatīviem aktiem var iegūt īpašumā kustamo mantu, un kura reģistrējusies un izpildījusi citas saistības saskaņā ar šo noteikumu prasībām, un kurai nav un nevar rasties interešu konflikts saskaņā ar Civillikuma 2077.pantu.
2. Izsoles dalībnieku reģistrāciju izsoles rīkotājs uzsāk pēc izsoles noteikumu publicēšanas.
3. Dalību izsolē iesniedz **līdz 2022.gada 9.septembrim plkst.12.00** nosūtot pieteikumu dalībai izsolē pa pastu uz adresi VSAC “Latgale”, filiāle „Litene”, Litenes pagasts, Gulbenes novads, LV-4405, vai nodod personīgi VSAC “Latgale” filiāles “Litene” lietvedībā, Litenes pagasts, Gulbenes novads, LV-4405, darba dienās no plkst 9.00 līdz plkst 15.00 (pārtraukums no 12.00 līdz 12.30).
4. Pretendents piedāvājumu iesniedz katram izsoles objektam atsevišķi slēgtā aploksnē ar atzīmi, kurai izsolei tos iesniedz, pēc sekojoša parauga;

|  |
| --- |
| VSAC “Latgale”  |
| *filiāle “Litene”, Litenes pagasts, Gulbenes novads, LV-4405* |
| *fiziskas personas vārds, uzvārds, adrese, tālrunis* |
| *juridiskas personas pretendenta nosaukums, reģistrācijas Nr., juridiskā adrese, tālrunis* |
| *piedāvājums atsavināmās kustāmās mantas ponija – Madaras izsolei****vai****piedāvājums atsavināmās kustāmās mantas ponija – Pepijas izsolei* |
| *Neatvērt pirms pieteikumu iesniegšanas termiņa beigām* |

1. Piedāvājumu glabā slēgtā aploksnē līdz izsoles sākumam.
2. Iesniegtie piedāvājumi pretendentiem netiek atdoti atpakaļ.
3. Piedāvājumi, kuri iesniegti pēc noteikumos norādītā termiņa vai kuri noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim, netiek vērtēti.
4. Izsoles dalībnieks var rakstiski mainīt vai atsaukt savu piedāvājumu līdz piedāvājuma iesniegšanas termiņa beigām. Piedāvājuma atsaukšanai ir bezierunu raksturs un tā izslēdz izsoles dalībnieku no tālākās līdzdalības izsolē. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
5. Piedāvājuma reģistrācijas lapā reģistrē saņemtos piedāvājumus to saņemšanas secībā, norādot saņemšanas datumu un laiku, kā arī izsoles dalībnieka vārdu, uzvārdu, adresi, tālruni, bet juridiskajām personām – juridiskās personas pilnu nosaukumu, reģistrācijas Nr., juridisko adresi un tālruni.
6. Visi dokumenti iesniedzami valsts valodā, un tiem ir juridisks spēks, ja tie noformēti atbilstoši normatīvo aktu prasībām. Ja dokuments ir svešvalodā, tam pievieno notariāli apliecinātu tulkojumu valsts valodā.
7. Izsoles rīkotājam nav tiesību līdz slēgtās aploksnēs iesniegto piedāvājumu atvēršanai izpaust ziņas citiem izsoles pretendentiem.

**V. Izsoles norise**

1. Izsoles laiks un vieta (piedāvājumu atvēršana): **2022.gada 9.septembrī, plkst. 13.00**, VSAC “Latgale” filiāle “Litene”, Litenes pagasts, Gulbenes novads, LV- 4405, administrācijas ēka.
2. Piedāvājumu atvēršana ir atklāta. Izsoles gaita tiek protokolēta.
3. Izsoles dalībnieks vai tā pilnvarotā persona ierodoties uz izsoli uzrāda maksājuma uzdevumu par nodrošinājuma apmaksu, personas apliecinošo dokumentu, (pase vai ID karte). Pārstāvot fizisku personu, izsoles dalībnieks uzrāda pasi vai ID karti un līdz ar pieteikumu iesniegtās notariāli apliecinātās pilnvaras kopiju vai orģinālu.
4. Visus izsoles dalībnieku slēgtās aploksnēs iesniegtos piedāvājumus atver izsoles noteikumu 28.punktā noteiktajā laikā un vietā to iesniegšanas secībā.
5. Pēc aplokšņu atvēršanas izsoles rīkotājs no iesniegtajiem piedāvājumiem izveido piedāvāto cenu sarakstu, atraida nederīgos piedāvājumus, atzīmējot to izsoles protokolā, nosaucot viss augstāko cenu un personu, kas to nosolījusi un paziņo, ka izsole pabeigta.
6. Ja pēc visu aplokšņu atvēršanas izrādās, ka vairāki izsoles dalībnieki piedāvājuši vienādu augstāko cenu, izsoles rīkotājs turpina izsoli, pieņemot rakstiskus piedāvājumus no klātesošajām personām, kuras piedāvājušas vienādu augstāko cenu. Mutiski piedāvājumi ir aizliegti. Ja neviens izsoles dalībnieks nav pārsolījis izsoles objekta sākuma cenu, izsoli atzīst par nenotikušu.
7. Izsoles vadītājam ir tiesības izraidīt no telpas, kurās notiek izsole, pretendentu, kurš neievēro izsoles noteikumus un savām darbībām traucē izsoli.
8. Ja izsoles komisijai nepieciešams papildus laiks piedāvājuma izvērtēšanai, tā izsoles dalībniekiem paziņo citu izsoles rezultātu paziņošanas laiku un vietu.
9. Uzvarētājs septiņu dienu laikā pēc izsoles rezultātu apstiprināšanas paraksta pirkuma līgumu (4.pielikums).
10. VSAC “Latgale” direktors apstiprina izsoles rezultātus, un izsoles komisija 2 (divu) darbdienu laikā pēc izsoles rezultātu apstiprināšanas sagatavo un iesniedz izsoles aktu (3.pielikums) VSAC “Latgale” grāmatvedības nodaļai.
11. Sūdzības par komisijas darbībām izsoles pretendents un dalībnieks var iesniegt VSAC “Latgale” direktoram.

**VI. Norēķinu kārtība**

1. Iemaksātā nodrošinājuma summa tiek ieskaitīta pirkuma summā. Ja samaksa šajā termiņā nav veikta pilnā apmērā, uzskatāms, ka atsavināmās kustamās mantas pirkuma tiesības ieguvusī persona atsakās no pirkuma tiesībām, par ko Izsoles rīkotājs rakstveidā paziņo visiem izsoles dalībniekiem un piedāvā objektu pirkt pretendentam, kurš piedāvājis nākamo augstāko cenu.
2. Ja izsoles dalībnieks, kurš piedāvājis nākamo augstāko cenu neveic maksājumus Noteikumu noteiktajā apmērā, kārtībā un termiņos vai neparaksta pirkuma līgumu, uzskatāms, ka jaunais izsoles uzvarētājs ir attiecies pirkt objektu, un izsole uzskatāma par nenotikušu.
3. Izmaksas, kas saistīts ar izsolē pārdotā objekta pārreģistrāciju un izvešanu no VSAC “Latgale” filiāles “Litene” teritorijas sedz pircējs.
4. VSAC “Latgale” trīs darba dienu laikā no izsoles akta (3.pielikums) parakstīšanas diena nosūta izsoles uzvarētājam elektroniski sagatavotu rēķinu nosolītās cenas samaksai uz tā pieteikuma veidlapā (2.pielikums) norādīto e-pasta adresi. Rēķinā, kas sagatavots elektroniski, personas, kas izraksta rēķinu, rakstiskais paraksts tiek aizstāts ar tā elektronisko apliecinājumu. Rēķins tiek uzskatīts par saņemtu nākamajā darba dienā pēc nosūtīšanas.
5. Izsoles dalībnieks, kas piedāvājis nosolīto cenu, septiņu dienu laikā no rēķina saņemšanas dienas veic nosolītās cenas samaksu. Nosolītā cena tiks uzskatīta par saņemtu ar brīdi, kad tā pilnā apmērā ieskaitīta VSAC “Latgale” norēķinu kontā.
6. Pēc apmaksas apliecinājuma saņemšanas, VSAC “Latgale” noslēdz pirkuma līgumu (4.pielikums) ar izsoles uzvarētāju vai nākamo solītāju divu darba dienu laikā no nosolītās cenas samaksas saņemšanas.
7. Izsoles uzvarētājs iegādāto izsoles objektu var saņemt tikai pēc tā īpašumtiesību pārreģistrēšanas Lauksaimniecības datu centrā.
8. Ja izsoles objekts netiek realizēts izsolē, izsoles komisija ierosina VSAC “Latgale” direktoram pieņemt lēmumu par tirgus cenas samazināšanu un organizēt atkārtotu izsoli.
9. Izsoles noteikumos neatrunātos jautājumus vai to darbības laikā spēku zaudējušos noteikumus nosaka saistošie normatīvie akti.

**VII. Fizisko personu datu apstrāde**

1. Izsoles ietvaros Izsoles dalībnieka iesniegtos fiziskās personas datu pārzinis ir VSAC “Latgale”.
2. Fizisko personu datu apstrādes tiesiskais pamats ir VSAC “Latgale” leģitīmo interešu ievērošana, kā arī personas sniegtā piekrišana personas datu apstrādei, iesniedzot izsoles rīkotājam personas datus, lai pieteiktos dalībai izsolē vai Izsoles objekta apskatei. Fiziskā vai juridiskā persona, kura iesniedz VSAC “Latgale” fiziskas personas datus, ir atbildīga par iesniedzamo datu apstrādes (iesniegšanas) tiesiskā pamata nodrošināšanu kā no savas puses Izsoles procesā un Izsoles rezultātu īstenošanas procesā iesaistīto fizisko personu datu pārzini.
3. Izsoles ietvaros VSAC “Latgale” apstrādā Izsoles dalībnieku un to pilnvaroto personu identifikācijas informāciju, kontaktinformāciju un informāciju par maksājumiem.
4. VSAC “Latgale” veic Izsoles dalībnieku personas datu apstrādi ar mērķi nodrošināt Izsoles veiksmīgu norisi un tās rezultātu īstenošanu, izpildot uz juridiskus pienākumus, kā arī īstenojot Izsoles rīkotāja leģitīmas intereses.
5. VSAC “Latgale” apstrādā un glabā Izsoles procesā iegūtos personas datus, atbilstoši šajos Noteikumos noteiktajiem informācijas/dokumentiem glabāšanas termiņiem, vai tik ilgi, cik to nosaka vai pieļauj spēkā esošie ārējie normatīvie akti, vai kamēr tas nepieciešams šajos Noteikumos noteikto personas datu apstrādes mērķu sasniegšanai.

Pielikumi:

1. pielikums – kustamās mantas apraksts;
2. pielikums – pieteikuma veidlapa;
3. pielikums – izsoles akts par pārdošanu izsolē;
4. pielikums – pirkuma līgums.

Izsoles komisijas priekšsēdētāja G. Vegnere

1.pielikums

*pie 24.08.2022 “Dzīvās kustamās mantas*

*rakstiskas izsoles noteikumiem”*

*pievienota datne PDF formātā*

2.pielikums

*pie 24.08.2022 “Dzīvās kustamās mantas*

*rakstiskas izsoles noteikumiem”*

**Pieteikuma veidlapa dalībai rakstiskajai izsolei**

**Pretendents:**

|  |
| --- |
| *vārds, uzvārds / nosaukums* |
| *personas kods / reģistrācijas Nr.* |
| *deklarētā dzīves vietas adrese / juridiskā adrese* |
| *bankas rekvizīti*  |
| *persona, kas ir tiesīga pārstāvēt pretendentu uz pilnvaras pamata\** |

1. **Ar šī pieteikuma iesniegšanu piesaku dalību uz šādu izsoles objektu izsoli ar šādu cenu piedāvājumu:**

**\_\_\_\_\_\_\_\_\_\_\_\_\_\_\_\_\_\_(ieraksta izsoles objektu) \_\_\_\_\_\_\_\_\_\_\_\_\_ (cena, EUR)**

1. Apliecinu, ka:
* man ir skaidras un saprotamas manas tiesības un pienākumi, kas ir noteikti izsoles noteikumos un normatīvajos aktos. Esmu iepazinies ar izsoles nolikuma, tai skatā visu tā pielikumu, saturu, atzīstu to par pareizu, saprotamu un atbilstošu;
* esmu iepazinies ar izsolāmā objekta raksturojumu, un neizvirzu un apņemos arī nākotnē neizvirzīt pretenzijas pret izsoles rīkotāju;
* man ir skaidras un saprotamas nolikuma noteiktās prasības piedāvājuma sagatavošanai, līguma priekšmet, līguma noteikumi, un es piekrītu pildīt nolikumam pievienotā līguma projektā noteiktos pienākumus;
* visas izsoles piedāvājumā sniegtās ziņas par pretendentu un tā piedāvājumiem ir patiesas.
1. Pielikumā pievienoju:
* Nodrošinājuma apmaksas apliecinājumu;
* Pārstāvības tiesību apliecinošu dokumentu (ja pieteikumu sniedz juridiska personas pārstāvis);
* Notariālā kārtībā apliecinātas pilnvaru kopiju (ja fizisku personu pārstāv pilnvarota persona) ar tiešu un nepārprotamu pilnvarojumu piedalīties Izsoles objektu izsolē, solīt par Izsoles objektu, nosolīt par Izsoles Nosolīto cenu, iesniegt, parakstīt un saņemt visus nepieciešamos dokumentus, saistītos ar Izsoles objekta pirkuma noformēšanu;
* dzīvnieku novietnes reģistrācijas/atzīšanas dokumenta (TRACES numurs) apliecināta kopija.
1. PVN maksātāja numurs, ja fiziska persona ir saimnieciskās darbības veicējs un pievienotās vērtības nodokļa (PVN) maksātājs.
2. Citi pielikumi:

|  |  |  |
| --- | --- | --- |
| *Litene, (datums)* | *paraksts* | *paraksta atšifrējums* |

3.pielikums

*pie 24.08.2022 “Dzīvās kustamās mantas*

*rakstiskas izsoles noteikumiem”*

**IZSOLES AKTS**

**Par dzīvās kustamās mantas pārdošanu izsolē**

|  |  |
| --- | --- |
| Izsole notiek 2022.gada 9.septembrī, plkst.13.00 | **Adrese:** *filiāle “Litene”, Litenes pagasts, Gulbenes novads, LV-4405* |

**Izsoli rīko VSAC “Latgale”** reģistrācijas Nr.90000043329, adrese: Lielmēmele 1, Mazzalves pagasts, Aizkraukles novads, izsoles komisija.

Izsole notiek pamatojoties uz VSAC “Latgale” 2022.gada 24.augusta rīkojuma Nr.1.1-11/147 “Par nosacītās cenas un izsoles noteikumu apstiprināšanu“.

|  |  |
| --- | --- |
| Tiek izsolīta kustamā manta  | (dzīvnieka nosaukums, vārds) |
| Kustamās mantas novērtējums | EUR \_\_\_\_\_(summa vārdos) |
| Izsoles nosacītā cena | EUR \_\_\_\_\_(summa vārdos) |
| Uz izsoli ieradies/ušies | (skaits vārdos) izsoles dalībnieki |

**Pretendenti, kas iesniedza piedāvājumus**:

|  |  |  |  |
| --- | --- | --- | --- |
| Nr.p.k. | Vārds, uzvārds, nosaukums | Personas kods/reģistrācijas Nr. | Izsoles dalības pamatojums un tā pilnvarota persona |
| 1. |  |  |  |
| 2. |  |  |  |
| 3. |  |  |  |
| 4. |  |  |  |

**Nosolītā cena, Izsoles uzvarētājs un iepriekšējais solītājs:**

|  |  |  |
| --- | --- | --- |
| Nr.p.k. | Izsoles dalībnieks (vārds, uzvārds, nosaukums, tā izsoles reģistrācijas Nr.) | Nosolītā cena EUR |
| 1. |  |  |
| 2. |  |  |

Augstāko cenu EUR \_\_\_\_\_\_\_ (summa vārdiem)

Ir nosolījis izsoles dalībnieks (vārds, uzvārds, nosaukums), (personas kods, reģistrācijas numurs).

|  |  |  |
| --- | --- | --- |
| *Litene, (datums)* | *paraksts* | *paraksta atšifrējums* |

4.pielikums

*pie 24.08.2022 “Dzīvās kustamās mantas*

*rakstiskas izsoles noteikumiem”*

**pirkuma līgums Nr. \_\_\_\_\_\_\_\_\_\_\_\_\_**

|  |  |
| --- | --- |
| Mazzalves pagasts, Aizkraukles novads |  2022. gada \_\_\_. \_\_\_\_\_\_\_\_\_\_\_\_\_\_\_ |

**Valsts sociālās aprūpes centrs “Latgale”,** reģistrācijas Nr.90000043329, juridiskā adrese Lielmēmele - 1, Mazzalves pagasts, Aizkraukles novads, (turpmāk – Pārdevējs) tās direktores **Aijas Lapiņas** personā, kura darbojas uz Ministru kabineta 2009.gada 27.oktobra noteikumu Nr. 1240 „Valsts sociālās aprūpes centrs „Latgale” nolikums” pamata un Labklājības Ministrijas 2022.gada 31.marta rīkojuma Nr. 23.1-1-01/161 pamata, no vienas puses,

un

\_\_\_\_\_\_\_\_\_\_\_\_\_\_\_\_\_\_ (turpmāk – Pircējs), tās \_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_pamata, no otras puses, (abi kopā turpmāk – Puses, atsevišķi - Puse) pamatojoties uz Pārdevēja organizētās rakstiskās izsoles “Dzīvās kustamās mantas rakstiskas izsoles noteikumi” (turpmāk – izsole) rezultātiem (izsoles komisijas 2022.gada \_\_\_\_\_\_\_ protokols Nr.\_\_\_\_. noslēdz šādu līgumu (turpmāk – Līgums):

1. **Līguma priekšmets**
	1. Pārdevējs **pārdod** un Pircējs **pērk** Pārdevēja īpašumā esošo dzīvu **1 (vienu) *sieviešu dzimtas* poniju** ar sugai atbilstošu fizisko kondīciju un izskatu, klīniski veselu - mikročipa Nr. Dzimis \_\_\_\_\_. Izcelsme VSAC “Latgale”, (turpmāk – Dzīvnieks).
2. **Pirkuma maksa un norēķinu kārtība**
	1. Pārdevējs pārdod un Pircējs pērk Dzīvnieku.
	2. Pirkuma maksa saskaņā ar izsoles rezultātiem noteikta**\_\_\_\_\_\_\_\_\_\_\_EUR** (\_\_\_\_\_\_\_\_\_\_\_\_\_\_\_*euro* un \_\_\_\_\_\_\_\_\_ centi), bez pievienotās vērtības nodokļa.
	3. Pirms izsoles Pircējs kā izsoles dalībnieks ir samaksājis Pārdevējam Valsts kasē, kods:TRELLV22, Valsts kase konta Nr. LV20TREL2180430003000 nodrošinājumu EUR 78,00 (septiņdesmit astoņi *euro* un 00 centi). Pircēja pirms izsoles iemaksātā nodrošinājuma summa ir ieskaitīta Līguma 2.2.punktā noteiktajā pirkuma maksā.
	4. Pēc Līguma parakstīšanas Pircējs 1 nedēļas laikā samaksā Pārdevējam Valsts kasē kods: TRELLV22, Valsts kase, konta Nr. LV20TREL2180430003000 atlikušo pirkuma maksas daļu \_\_\_\_\_\_\_\_\_ EUR \_\_\_\_\_\_\_\_\_\_\_\_\_ (\_\_\_\_\_\_\_\_\_\_\_euro un \_\_\_\_\_\_\_\_\_ centi).
	5. Visus izdevumus, kas saistīti ar Līguma noslēgšanu, kā arī jebkādus nodokļus, tajā skaitā pievienotās vērtības nodokli, un nodevas, kas saistītas ar pirkumu, sedz Pircējs. Papildus pirkuma maksai Pircēja pienākums ir apmaksāt Pārdevējam izmaksas, kas saistītas ar dzīvnieku pārvietošanu (veterinārā pakalpojuma izmaksas, nodevas uc., kas izriet no normatīvajiem aktiem) uz Līguma rekvizītos norādīto Pārdevēja kontu 10 (desmit) dienu laikā no Līguma spēkā stāšanās, pamatojoties uz Pārdevēja iesniegtu rēķinu.
3. **Piegādes noteikumi**
	1. Pārdevējs nodod un Pircējs saņem Dzīvnieku ne vēlāk kā 10 (desmit) kalendāro dienu laikā no Līguma noslēgšanas dienas, ar Pircēju saskaņotā laikā, VSAC “Latgale” filiāle „Litene”, Litenes pagasts, Gulbenes novads, LV-4405. Dzīvnieks tiek nodots Pircējam tikai, ja tas ir veicis Pārdevējam visus no Līguma izrietošos maksājumus.
	2. Pārdevējs nodod un Pircējs saņem Dzīvnieku, abpusēji parakstot nodošanas – pieņemšanas aktu. No šī brīža visi riski un atbildība par Dzīvnieku no Pārdevēja pāriet uz Pircēju.
	3. Pircējs nodrošina normatīvajiem aktiem atbilstošu Dzīvnieka transportēšanu un sedz visas ar to saistītās izmaksas no saviem līdzekļiem.
	4. Ja Pircējs transportē Dzīvnieku ārpus Latvijas Republikas robežām, tad katra Puse savā valstī nokārto visas attiecīgās valsts normatīvajos aktos noteiktās formalitātes, kas nepieciešamas un ir saistītas ar Dzīvnieka pārvešanu un īpašnieku maiņu. Lai izpildītu šo Līguma punktu, Puses sniedz viena otrai visu nepieciešamo tās rīcībā esošo informāciju.
	5. Ja Pārdevējs kavē Dzīvnieka nodošanas termiņu, Pārdevējs maksā Pircējam līgumsodu 0,1% apmērā no līgumcenas par katru nokavēto dienu, bet ne vairāk kā 10% (desmit procenti) no līgumcenas. Šī līgumsoda samaksa neatbrīvo Pārdevēju no saistību izpildes.
	6. Ja Pircējs kavē Līguma 2.4. punktā noteikto samaksas termiņu, tad Pircējs maksā Pārdevējam nokavējuma procentus 0,1% no kavētā maksājuma summas par katru nokavēto dienu, bet ne vairāk kā 10% (desmit procentus) no kavētā maksājuma summas.
	7. Līgumsoda samaksa neatbrīvo Pusi no pienākuma atlīdzināt zaudējumus, kas otrai Pusei radušies no Puses Līguma saistību pārkāpuma.
	8. Puses nav atbildīgas par otrai Pusei nodarīto zaudējumu, ja to ir izraisījuši nepārvaramas varas apstākļi: streiks, stihiska nelaime, katastrofa, epidēmija, blokāde, karš vai citi apstākļi, kas traucē Līguma izpildīšanu un kas nav radušies Pušu tiešas vai netiešas darbības vai bezdarbības rezultātā un ko Puses nevar paredzēt Līguma slēgšanas brīdī.
	9. Puse, kura nevar izpildīt savas Līgumā noteiktās saistības nepārvaramas varas apstākļu dēļ, 5 (piecu) dienu laikā ar kompetentas institūcijas izsniegtu izziņu informē par tiem otru pusi. Saistību izpildes laiks tiek pagarināts par periodu, kurā pastāv nepārvarami apstākļi.
4. **Līguma darbības termiņš un izbeigšanas kārtība**
	1. Līgums stājas spēkā ar tā abpusējas parakstīšanas brīdi un ir spēkā līdz Pušu saistību pilnīgai izpildei.
	2. Pārdevējam ir tiesības vienpusēji atkāpties no Līguma, ja Pircējs kavē Dzīvnieka saņemšanu ilgāk par 1 (vienu) mēnesi, par to nosūtot rakstisku paziņojumu Pircējam.
	3. Pircējam ir tiesības vienpusēji atkāpties no Līguma, ja Pārdevējs kavē Dzīvnieka nodošanu Pircējam ilgāk par 1 (vienu) mēnesi, par to nosūtot rakstisku paziņojumu Pārdevējam.
5. **Personas datu apstrāde**
	1. Līdzējiem ir tiesības apstrādāt no otra Līdzēja iegūtos fizisko personu datus tikai ar mērķi nodrošināt Līgumā noteikto saistību izpildi, kā arī Līguma izpildes ietvaros iegūtos fizisko personu datus, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā, bet ne tikai, ievērot Eiropas Parlamenta un Padomes Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK prasības.
	2. Līdzēji ir atbildīgi par otra Līdzēja iesniegto fizisko personu datu aizsardzību atbilstoši Pusēm saistošo normatīvo aktu prasībām. Līdzēji apņemas nodrošināt, ka Līdzēja darbinieki, kuri ir pilnvaroti apstrādāt datus, ir apņēmušies ievērot konfidencialitātes saistības attiecībā uz fizisko personu datiem.
	3. Līdzējs, kurš nodod otram Līdzējam fizisko personu datus, atbild par attiecīgo datu subjektu personas datu apstrādes tiesiskā pamata nodrošināšanu.
	4. Līdzēji apņemas bez iepriekšējas saskaņošanas nenodot tālāk trešajām personām no otra Līdzēja iegūtos fizisko personu datus, izņemot gadījumu, ja Līgumā ir noteikts citādi vai normatīvie akti paredz šādu datu nodošanu.
	5. Izbeidzot Līgumu, Līdzējam, kura rīcībā ir otra Līdzēja konfidenciāla informācija, tai skaitā fizisko personu dati, ir pienākums pēc Līdzēja pieprasījuma un/vai līgumattiecību izbeigšanas iznīcināt no otra Līdzēja iegūtos datus, ja izbeidzas nepieciešamība tos apstrādāt šī Līguma izpildei.
6. **Citi noteikumi**
	1. Starp Pusēm radušos strīdus Puses risina pārrunu ceļā. Ja Puses nevar vienoties, strīdu izšķir Latvijas Republikas tiesā saskaņā ar Latvijas Republikas normatīvajiem aktiem.
	2. Visi Līguma grozījumi vai papildinājumi tiek izdarīti rakstiski, Līdzējiem tos abpusēji parakstot.
	3. Visi pēc Līguma spēkā stāšanās sagatavotie Līguma grozījumi vai papildinājumi, ja tie ir sagatavoti, ievērojot Līguma 5.2.punkta noteikumus, ir Līguma neatņemamas sastāvdaļas.
	4. Paziņojumi vai cita veida korespondence, kas attiecas uz Līgumu, ir jānosūta ierakstītā vēstulē uz Līgumā norādītajām Līdzēju juridiskajām adresēm, vai jānosūta ar drošu elektronisko parakstu uz Līguma rekvizītos norādīto e-pastu vai arī jānodod tieši adresātam. Uzskatāms, ka pastā nodotie sūtījumi tiek saņemti 7 (septītajā) dienā pēc to nodošanas pastā.
	5. Puses pilnvaro veikt ar Līguma izpildi saistītās darbības (tajā skaitā, nodot un pieņemt Dzīvnieku, parakstot Dzīvnieka nodošanas – pieņemšanas aktu):
		1. no Pārdevēja puses – VSAC “Latgale” vadītājs Jānis Kļaviņš, tālrunis +371 26596828, e-pasts: litene@vsaclatgale.gov.lv;
		2. no Pircēja puses – amats, vārds, uzvārds \_\_\_\_\_\_\_\_\_\_tālrunis \_\_\_\_\_\_\_\_\_\_ e-pasts \_\_\_\_\_\_\_\_\_\_\_\_.
	6. Līgums sagatavots elektroniska dokumenta veidā, parakstīts ar drošu elektronisko parakstu un stājas spēkā pēdējā paraksta un laika zīmoga pievienošanas brīdī.
7. **Pušu juridiskās adreses un norēķinu konti**
8.

|  |  |  |  |  |  |
| --- | --- | --- | --- | --- | --- |
| 1.

|  |  |  |  |
| --- | --- | --- | --- |
| **Pārdevējs:** **Valsts sociālās aprūpes centrs „Latgale”**Reģistrācijas Nr. 90000043329Adrese: Lielmēmele 1, Mazzalves pagasts, Aizkraukles novads, LV-5133Banka: Valsts kaseKonta Nr.: LV20TREL2180430003000Kods: TRELLV22e-pasts: pasts@vsaclatgale.gov.lvt.: 65175244paraksts\* A. Lapiņa  |  |  | **Pircējs:** |

 |  |
|  |  |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU